stanford-oval/wikipedia huggingface dataset:
ราชวงศ์ที่สี่แห่งอียิปต์
ประวัติราชวงศ์ > ฟาโรห์ดเจดเอฟเร

ฟาโรห์ดเจดเอฟเรทรงได้รับการกำหนดจากนักประวัติศาสตร์ด้วยที่พระองค์ทรงครองราชย์เป็นเวลาแปดปี ไม่ทราบข้อมูลเกี่ยวข้องรวมถึงทายาทที่คลุมเครือของพระองค์ และเป็นไปได้ว่าพระองค์เป็นพระราชโอรสหรือเป็นพระอนุชาของฟาโรห์คูฟู ซึ่งมีความคิดเห็นว่าอย่างกว้างขวางว่าพระองค์เป็นพระราชโอรสของพระมเหสีรอง ผู้ซึ่งทรงสังหารองค์รัชทายาทโดยชอบธรรมและเป็นพระอนุชาต่างพระมารดาของฟาโรห์ดเจดเอฟเรพระนามว่า มกุฎราชกุมารคาวาบ ฟาโรห์ดเจดเอฟเรทรงเลือกที่จะสร้างพีระมิดของพระองค์ห่างจากกิซ่าไปทางเหนือหลายกิโลเมตร ซึ่งเกิดการคาดเดาว่ามีความบาดหมางในะรัราชวงศ์ที่ทำให้ฟาโรห์ดเจดเอฟเรต้องการอยู่ห่างจากที่ฝังพระบรมศพศพของฟาโรห์คูฟู ข้อสรุปที่น่ายินดีกว่านั้นคือฟาโรห์ดเจดเอฟเรทรงเลือกที่จะฝังพระบรมศพไว้ใกล้กับเมืองยูนู ซึ่งเป็นศูนย์กลางของลัทธิเทพรา พีระมิดของพระองค์ทรงยังมีรูปสลักของพระมเหสีของพระองค์พระนามว่า เฮเทปเฮอร์เอสที่ 2 ในรูปแบบของสฟิงซ์ พระองค์เป็นพระราชธิดาของฟาโรห์คูฟู และเป็นพระชายาของเจ้าชายคาวาบ บางครั้งก็มีการเสนอว่าเป็นสฟิงซ์ที่แท้จริงตัวแรก ถึงแม้ว่าจะมีการถกเถียงกันเกี่ยวกับสฟิงซ์ที่กิซาซึ่งกล่าวว่าเป็นผลงานของฟาโรห์คาฟเร พระองค์ทรงกลายเป็นสมาชิกแห่งราชวงศ์ที่ทรงมีพระชนมายุยาวที่สุดในราชวงศ์จนถึงรัชสมัยของฟาโรห์เชปเซสคาฟ
ประวัติราชวงศ์ > ฟาโรห์คาฟเร

ฟาโรห์คาฟเร เป็นพระราชโอรสในฟาโรห์คูฟู ซึ่งทรงสืบทอดพระราชบัลลังก์ต่อจากฟาโรห์ดเจดเอฟเร ซึ่งเป็นพระเชษฐาของพระองค์ หลังจากครองราชย์ได้ไม่นาน พระองค์ทรงเลือกที่จะสร้างพีระมิดใกล้กับพระราชบิดาของพระองค์ ซึ่งมาลักษณะคล้ายกันและมีขนาดใหญ่กว่าเกือบเท่าตัว ที่ด้านหน้าของทางเดินพีระมิดมีมหาสฟิงซ์ ซึ่งกล่าวกันว่ามีลักษณะตามพระองค์ ยังมีการถกเถียงกันว่าสฟิงซ์ของพระองค์จะถูกสร้างขึ้นก่อนรัชสมัยฟาโรห์ดเจดเอฟเรหรือไม่ มหาสฟิงซ์แห่งคาฟเรกลายเป็นที่รู้จักและใกล้ชิดกับราษฎรของพระองค์มากขึ้น ทำให้ยากต่อการตัดสินว่าสิ่งไหนสร้างขึ้นก่อน เนื่องจากการจดบันทึกที่มีอคติ
ประวัติราชวงศ์ > ฟาโรห์เมนคาอูเร

เช่นเดียวกับฟาโรห์หลายพระองค์ในราชวงศ์นี้ ระยะเวลาการครองราชย์ของฟาโรห์เมนคาอูเรนั้นยังคลุมเครือ โดยคาดการณ์ไว้ว่าทรงครองราชย์นานกว่า 63 ปี แต่อาจจะเป็นเรื่องเกินจริงอย่างแน่นอน ฟาโรห์เมนเคอูเรทรงสืบพระราชบัลลังก์ต่อจากฟาโรห์คาฟเร ซึ่งเป็นพระราชบิดาของพระองค์ พีระมิดของพระองค์เป็นพีระมิดที่สามและเล็กที่สุดในบรรดาพีระมิดกิซ่า และเป็นที่รู้จักในชื่อ เนทเจอร์-เออร์-เมนคาอูเร ซึ่งแปลว่า "เมนคาอูเรคือพระเจ้า" มีโลงศพที่พบในพีระมิด ซึ่งมีความยาวประมาณแปดฟุตและสูงสามฟุต ทำจากหินบะซอลต์ เช่นเดียวกับพีระมิดหลายๆ แห่งก่อนหน้านี้ ฟาโรห์เมนคาอูเรทรงไม่ได้ถูกจารึกไว้เลยและภายในพีระมิดไม่มีการจดบันทึกใดๆ
ประวัติราชวงศ์ > ฟาโรห์เชปเซสคาฟ

ฟาโรห์เชปเซสคาฟทรงเป็นฟาโรห์พระองค์สุดท้ายของราชวงศ์ที่สี่ พระองค์สืบพระราชบัลลังก์ต่อจากฟาโรห์เมนคาอูเร ไม่มีหลักฐานแน่ชัดว่าพระราชมารดาของพระองค์คือใคร แม้เชื่อกันว่าพระองค์เป็นพระราชโอรสของพระมเหสีรองก็ตาม และพระมเหสีของพระองค์เป็นใครก็ไม่ทราบเช่นกัน ฟาโรห์เชปเซสคาฟทรงทำลายห่วงโซ่ของการสร้างพีระมิดโดยฟาโรห์ห้าพระองค์ก่อนหน้านี้ แทนที่จะสร้างพีระมิดทรงสามเหลี่ยม พระองค์ทรงเลือกที่จะสร้างบล็อกสี่เหลี่ยม ซึ่งรู้จักกันทั่วไปในชื่อ มัสตาบัต อัล-ฟิร์’อาอูน ("ม้านั่งแห่งฟาโรห์") อย่างไรก็ตาม ในทำนองเดียวกัน มีการพบจารึกเล็กๆ น้อยๆ ในหลุมฝังพระบรมศพของพระองค์ และพระองค์ทรงถูกฝังไว้อย่างเรียบง่าย
บุคคลที่มีชื่อเสียงอื่น ๆ > ฟาโรห์บาคา

การระบุตัวตนของฟาโรห์บาคานั้นยังคงคลุมเครืออยู่ บันทึกพระนามฟาโรห์หลายบันทึกยังคงหลงเหลือ อย่างไรก็ตามบันทึกเหล่านั้นก็บันทึกพระนามไม่เหมือนกันและมีส่วนเสียหาย บันทึกพระนามแห่งตูรินมีส่วนที่สูญหายไประหว่างพระนามของฟาโรห์คาฟเรและฟาโรห์เมนคาอูเร ซึ่งผู้เขียนเคยได้บันทึกพระนามฟาโรห์พระองค์ดังกล่าวที่ทรงครองราชย์ระหว่างรัชสมัยฟาโรห์ทั้งสองพระองค์ พระนามของพระองค์และระยะเวลาของการครองราชย์น่าจะสูญหายทั้งหมด บันทึกพระนามแห่งซักกอเราะฮ์ยังบันทึกพระนามของฟาโรห์ที่ครองราชย์ระหว่างรัชสมัยฟาโรห์คาฟเรและฟาโรห์เมนคาอูเร แต่พระนามก็สูญหายไปเช่นกัน นักวิชาการบางคนจึงสันนิษฐานว่าฟาโรห์พระองค์นี้ คือ ฟาโรห์บิเคอร์ริส (Bikheris) ซึ่งปรากฏพระนามในบันทึกพระนามของมาเนโธที่ตรงกับพระนามในภาษาอียิปต์ที่ว่า บาคา หรือ บาคาเร
บุคคลที่มีชื่อเสียงอื่น ๆ > เคนท์คาอุสที่ 1

บางครั้งหลักฐานที่น่าสนใจที่สุดของราชวงศ์ที่สี่ก็คือพระราชฐานะของพระนางเคนท์คาอุสที่ 1 หรือ เคนติคาเวส พระองค์เป็นพระราชธิดาของฟาโรห์เมนคาอูเร และสุสานของพระองค์ถูกสร้างขึ้นตามทางหลวงแห่งเมนคาอูเร ซึ่งพระองค์อาจจะทรงปกครองในฐานะฟาโรห์
หลุมฝังพระศพของพระองค์เป็นหลุมฝังศพมาสตาบาขนาดใหญ่ โดยมีมาสตาบาที่อยู่นอกศูนย์กลางอีกอันวางอยู่ด้านบน จึงทำให้มาสตาบาตัวที่สองไม่สามารถอยู่กึ่งกลางเหนือมาสตาบาหลักของพระองค์ได้ เนื่องจากพื้นที่ว่างที่ไม่ได้รองรับในห้องด้านล่าง
บนประตูหินแกรนิตที่นำไปสู่หลุมฝังพระศพของพระองค์ ปรากฏว่าพระองค์ทรงได้รับตำแหน่งที่อาจจะอ่านได้ว่าทรงเป็น พระราชมารดาของกษัตริย์สองพระองค์แห่งอียิปต์บนและล่าง พระราชมารดาของกษัตริย์แห่งอียิปต์บนและล่าง และกษัตริย์แห่งอียิปต์บนและล่าง หรือตามที่นักวิชาการคนหนึ่งอ่าน คือ กษัตริย์แห่งอียิปต์บนและล่างและพระราชมารดาของกษัตริย์สองพระองค์แห่งอียิปต์บนและล่าง
นอกจากนี้ ภาพสลักของพระองค์ที่ประตูทางเข้าดังกล่าวยังปรากฏว่าพระองค์มีเครื่องราชอิสริยาภรณ์ครบถ้วน รวมถึงเคราปลอมของฟาโรห์ด้วย การพรรณนาและพระนามที่ได้รับ ทำให้นักไอยคุปต์วิทยาบางคนคิดว่า พระองค์ทรงขึ้นครองราชย์เป็นฟาโรห์ในช่วงใกล้สิ้นสุดราชวงศ์ที่สี่
หลุมฝังพระศพของพระองค์สร้างเสร็จในลักษณะเฉพาะของสถาปัตยกรรมแบบช่องซอก อย่างไรก็ตาม ช่องซอกดังกล่าวถูกฉาบทับด้วยหินปูนเรียบ
ยุคแห่งพีระมิด

ยุคแห่งพีระมิดได้สื่อถึงข้อเท็จจริงที่ว่าราชวงศ์ที่สี่เป็นช่วงเวลาที่พีระมิดที่มีชื่อเสียงส่วนใหญ่ถูกสร้างขึ้น ซึ่งรวมถึงพีระมิดที่กิซาด้วย ฟาโรห์สเนเฟรูทรงเป็นฟาโรห์พระองค์แรกที่แสดงความสนใจเกี่ยวกับพิธีฝังพระบรมศพและสุสาน ซึ่งนำพระองค์ไปสู่การวางแผนสร้างพีระมิดที่ใหญ่ที่สุดในอียิปต์ พีระมิดแห่งแรกของพระองค์เรียกว่าพีระมิดโค้งงอและพีระมิดแดง "ยุคแห่งพีระมิด" ไม่ใช่แค่การสร้างสิ่งก่อสร้างขนาดใหญ่และเป็นที่จดจำได้ง่ายเท่านั้น แต่ยังรวมถึงการเปลี่ยนแปลงการฝังพระบรมศพและพิธีกรรมด้วย ซึ่งรวมถึงการฝังศพของชนชั้นสูงในโครงสร้างขนาดใหญ่และการทำมัมมี่อย่างกว้างขวาง
ยุคแห่งพีระมิด > การเปลี่ยนแปลงทางศาสนา

ในช่วงเวลาของราชวงศ์ที่สี่นั้นเกิดการเปลี่ยนแปลงในการปฏิบัติทางศาสนาอย่างแท้จริง ซึ่งการบูชาดวงอาทิตย์เป็นเรื่องธรรมดา ลัทธิบูชาเทพราได้แผ่ขยายขนาดขึ้น โดยย้อนไปถึงข้อเท็จจริงที่ว่าหลุมฝังพระบรมศพของฟาโรห์ดเจดเอฟเรถูกสร้างขึ้นใกล้กับศูนย์กลางการเคารพบูชาในสิ่งที่ชาวกรีกโบราณเรียกว่า เฮลิโอโพลิส ซึ่งเป็นเมืองที่ตั้งอยู่บริเวณดินดอนสามเหลี่ยมปากแม่น้ำใกล้กับกรุงไคโรในปัจจุบันที่ถูกยึดครองมาตั้งแต่ยุคก่อนราชวงศ์ ซึ่งมีชื่ออียิปต์โบราณว่า ยูนู (I͗wnw) และแปลว่าเสา
ในยุคสมัยที่การรวมศูนย์ของวัตถุ ปัจจัย และทรัพยากรมนุษย์ของรัฐได้เริ่มพัฒนาขึ้น ความสัมพันธ์ระหว่างฟาโรห์กับเหล่าทวยเทพกลายเป็นสิ่งที่ไม่สามารถขัดขวางได้ และฟาโรห์ก็ทรงเริ่มสลักพระนามของพระองค์ลงในรูปสลักและอนุสาวรีย์ที่ก่อนหน้านี้สงวนไว้สำหรับเทพเจ้า ซึ่งก็จะพูดถึงประเภทของเทพเจ้าที่ซับซ้อนในส่วนของฟาโรห์ รูปสลักที่มีชื่อเสียงของฟาโรห์คาฟเร ซึ่งมีนกเหยี่ยวรวมอยู่ในพระมาลาของพระองค์ จึงเป็นเปรียบว่าองค์ฟาโรห์เป็นเทพเจ้าฮอรัส
อย่างไรก็ตามข้อเท็จจริงดังกล่าวได้นำไปสู่การเกิดความขัดแย้ง เป็นการละทิ้งความศรัทธาของฟาโรห์คาฟเรต่อเทพฮอรัส แต่กลับไปศรัทธาต่อลัทธิแห่งเทพราที่กำลังเติบโต ซึ่งอยู่ไม่ไกลจากเมืองเฮลิโพลิส ฟาโรห์ทรงไม่เกี่ยวข้องกับพีระมิดกับพระชนม์ชีพหลังการสวรรคตอีกต่อไป ชีวิตหลังความตายที่ครั้งหนึ่งเคยเชื่อกันว่าเป็นอาณาจักรอันศักดิ์สิทธิ์ ซึ่งเป็นตัวแทนของสวรรค์ในอุดมคติซึ่งมีเพียงฟาโรห์และหัวใจที่บริสุทธิ์เท่านั้นที่สามารถไปได้ แทน ที่ราชวงศ์ที่สี่เป็นตัวแทนของการเปลี่ยนแปลงในแนวความคิดดังกล่าว กลับกำหนดแนวความคิดที่ว่าชีวิตหลังความตายเป็นสถานที่เข้าถึงได้ และพิธีกรรมทางศาสนาเป็นที่เลื่องลือว่ายังคงรักษาเอาไว้ จากสิ่งที่นักประวัติศาสตร์ทราบ และมีสิ่งที่ต้องการอีกมากจากบันทึกที่ทราบกันในปัจจุบัน
ยุคแห่งพีระมิด > การเปลี่ยนแปลงทางประเพณีสู่การเปลี่ยนแปลงทางสถาปัตยกรรม

ในช่วงสมัราชอาณาจักรเก่าปรากฏการเพิ่มขึ้นของการเก็บรักษาศพ ซึ่งทำให้การเตรียมศพมีความซับซ้อนมากขึ้น ตำแหน่งช่างแต่งศพถูกสร้างขึ้น และเป็นงานที่เตรียมศพเป็นการส่วนตัวเท่านั้น การทำมัมมี่ศพมีสามวิธี คือ 1) การฉาบปูนปั้น คือ ศพจะถูกห่อด้วยผ้าลินินเนื้อดีแล้วปิดทับด้วยปูนปั้น ส่วนของร่างกาย (รวมถึงใบหน้า) ได้รับตกแต่งด้วยปูนปลาสเตอร์ 2) การห่อผ้าลินิน คือ ศพจะห่อด้วยผ้าลินินซึ่งบางครั้งได้รับการดองด้วยเนตรอน (ส่วนผสมของโซเดียมคาร์บอเนตหลายตัว) และผ้าลินินจะทาด้วยเรซินเพื่อให้สามารถจำลองลักษณะของร่างกายได้ และ 3) การขูดเอาเนื้อเยื่อออก คือ เอาเนื้อออกให้หมดและห่อกระดูกด้วยผ้าลินิน โดยทั่วไปแล้ว อวัยวะต่างๆ จะถูกเอาออกและใส่ลงในไหที่จะมาพร้อมกับศพในหลุมฝังศพ และภายในของร่างกายจะถูกชำระออก
สุสานในช่วงสมัยราชวงศ์ที่สี่นั้นเปลี่ยนไปอย่างมาก หลุมฝังศพที่ "ไม่ใหญ่โต" จะกลายเป็นสิ่งที่ไม่พอใจของชนชั้นสูง หมายความว่า การที่ยอมใช้โครงสร้างสุสานที่ขนาดเล็กลงหากมีการตกแต่งภายใน งานเขียนอักษรอียิปต์โบราณมีความสำคัญต่อชนชั้นสูง เพราะประการแรก ถือว่าเป็นการแสดงความมั่งคั่งอย่างฟุ่มเฟือย และประการที่สอง จะช่วยนำทางดวงวิญญาณไปสู่ชีวิตหลังความตาย อย่างไรก็ตาม ราชวงศ์ที่สี่ไม่มีงานเขียนเหล่านี้ หลุมฝังศพนั้นลึกกว่าและโครงสร้างที่ใหญ่โตกว่า หลังจากกลุ่มพีระมิดแห่งกิซาสร้างเสร็จ สุสานรุ่นต่อๆ มาก็มีขนาดที่สมเหตุสมผลกว่า หลังจากสมัยราชอาณาจักรกลาง ราชวงศ์ต่าง ๆ ยกเลิกการสร้างพีระมิด โดยเปลี่ยนมาสร้างหลุมฝังศพที่แกะสลักไว้ในหินบนภูเขาในอียิปต์บนแทน
เส้นเวลาของราชวงศ์ที่สี่แห่งอียิปต์

เส้นเวลาของราชวงศ์ที่สี่แห่งอียิปต์
บรรณานุกรม

Clayton, Peter A. Chronicle of the Pharaohs: The Reign-by-Reign Record of the Rulers and Dynasties of Ancient Egypt. London: Thames & Hudson Ltd., 2006. ISBN 0500286280.
ดูเพิ่ม

แผนผังลำดับพระวงศ์ในราชวงศ์ที่สี่แห่งอียิปต์
| ก่อนหน้า |  | ราชวงศ์ที่สี่แห่งอียิปต์ |  | ถัดไป |
| --- | --- | --- | --- | --- |
| ราชวงศ์ที่สาม |  | ราชวงศ์แห่งอียิปต์  (ประมาณ 2613 - 2494 ปีก่อนคริสตกาล) |  | ราชวงศ์ที่ห้า |
พีระมิดแดงแห่งสเนเฟรูที่ดาห์ชูร์ นับเป็นความพยายามครั้งแรกของอียิปต์ในการสร้างพีระมิดด้านเรียบที่ "แท้จริง"
ฟาโรห์คูฟูทรงโปรดให้สร้างมหาพีระมิดแห่งกิซา
สฟิงซ์หินปูนทาสีของเฮเทปเฮอร์เอสที่ 2 ซึ่งอาจเป็นสฟิงซ์ตัวแรก พระองค์ทรงเป็นหนึ่งในสมาชิกราชวงศ์ที่สี่ที่มีอายุยืนยาวที่สุด พระองค์เป็นพระราชธิดาของฟาโรห์คูฟู และเป็นพระมเหสีในฟาโรห์เจดีเฟร และทรงมีพระชนม์ชีพอยู่ในรัชสมัยของฟาโรห์เชปซีสคาฟ
ฟาโรห์เมนคาอูเรและพระนางคาเมอร์เออร์เนบติที่ 2 ผู้เป็นพระขนิษบาและพระมเหสี
ภาพสลักของโนเฟอร์กับภริยาที่กิซ่า จากสุสาน G2110 ช่วงราชวงศ์ที่ ราว 2575–2465 ปีก่อนคริสตกาล
สัจจะ

สัจจะ แปลว่า ความสัตย์ ความซื่อ ถ้าขยายความตามศัพท์แยกได้ 3 ลักษณะคือ มีความจริง ความตรง และความแท้จริง คือ ตรง ไม่เล่น คือ ความประพฤติทางกาย วาจา ตรงไม่บิดพลิ้ว ไม่บ่ายเบี่ยง แท้ คือ ไม่เหลวไหล ตรงข้ามกับคำว่า อสัจ ซึ่งแปลว่า ไม่จริง บิดพลิ้ว แต่ถ้าในทางปฏิบัติสัจจะ คือ ความรับผิดชอบ หมายความว่า ถ้าจะทำอะไรแล้ว ต้องตั้งใจทำจริง  ทำอย่างสุดความสามารถให้เป็นผลสำเร็จ
การที่ใครจะสามารถสร้างตัวขึ้นมาได้นั้น ต้องมีสัจจะเป็นพื้นฐาน เพราะคนที่มีสัจจะ   เป็นพื้นฐานจะมีความรับผิดชอบต่องานที่ทำทุกอย่าง ไม่ปล่อยผ่านกับสิ่งที่ได้รับมา จะทำทุกสิ่ง ที่มาถึงมืออย่างสุดกำลัง และเต็มความสามารถ
ลักษณะของสัจจะ มีด้วยกัน 5  ประการ คือ
ประการที่ 1 สัจจะต่อความดี

ก็คือ การประพฤติตนเป็นคนที่เที่ยงแท้ มั่นคงต่อความดีไม่หันเหไปในทางชั่ว ไม่ว่าจะตกอยู่ในสถานการณ์เช่นไร 
ในทางปฏิบัติ การจะมีสัจจะต่อความดีได้นั้น ต้องคิดให้เห็นถึงคุณความดีได้อย่างแจ่มแจ้ง และเห็นโทษของความชั่วได้ชัดเจน 
พยายามรักษาความดีในตนไว้ ถ้าเป็นฆราวาสก็ต้องละ กรรมกิเลส 4, อคติ 4, อบายมุข 6 และต้องปรับความเห็นของตนให้ถูก ให้เป็นสัมมาทิฏฐิให้ได้ หากเป็นพระก็ต้องรักษาสิกขาวินัย สืบทอดพระพุทธศาสนา หากเป็นฆราวาส ก็ต้องทำมาหากินตั้งตนให้ได้ สร้างหลักฐานให้กับวงศ์ตระกูล ใครจะอยู่ในหน้าที่อะไรก็ต้องพยายามหาดีของตนให้ได้ หากหาดีนอกทางเสียแล้วก็จะเสียความจริงต่อความดี
ประการที่ 2 สัจจะต่อหน้าที่

คือ การที่ใครก็ตามที่เกิดมาย่อมมีหน้าที่ติดตัวมาด้วยกันทั้งนั้น ดังนั้น จึงควรมีความรับผิดชอบต่อหน้าที่ของตน ใครเป็นสามีก็รับผิดชอบต่อหน้าที่สามี เลี้ยงครอบครัวให้ดี ไม่ปันใจให้หญิงอื่น จริงใจกับภรรยา ใครเป็นภรรยาก็จริงใจต่อหน้าที่ของภรรยา ดูแลการงานในบ้านให้เรียบร้อย ไม่เที่ยวเตร่ ไม่เล่นการพนันเผาผลาญทรัพย์ เป็นลูกก็ต้องมีความรับผิดชอบว่า เราเป็นลูกมีหน้าที่รักษาวงศ์ตระกูลให้ดี ถ้าพ่อแม่แก่เฒ่า ก็ต้องเลี้ยงดูท่าน ทหารก็จริงใจลงไปในหน้าที่ทหาร เป็นตำรวจก็รับผิดชอบต่อหน้าที่ของตำรวจ ไม่ว่าใครจะเป็นอะไร ก็ทุ่มไปกับหน้าที่ของตัวให้เต็มที่ หากทำเช่นนี้ได้จึงเรียกว่า มีความรับผิดชอบต่อหน้าที่
ประการที่ 3 สัจจะต่อการงาน

สัจจะต่อการงาน ก็คือการตั้งสัจจะลงไปในงาน หมายถึงการทำงานนั้นต้องทำจริง เมื่อมีหน้าที่แล้วก็ย่อมมีงานตามมา 
คนที่ไม่จริงต่อการงาน มีอยู่ 3 ประเภทด้วยกัน คือ
พวก "ทุจฺจริต" คือ พวกที่ทำงานเสีย
พวก "สิถิล" คือ พวกที่ทำงานเหลาะแหละ
พวก "อากุล" คือ พวกที่ทำงานคั่งค้าง
ประการที่ 4 สัจจะต่อวาจา

สัจจะต่อวาจา คือ จริงต่อวาจา นั่นก็คือคำพูดของเราเอง ไม่ว่าจะเป็นการพูดด้วยปาก หรือการเขียน ตลอดจนการแสดงอาการที่เป็นการปฏิญาณต่อผู้อื่นก็ตาม สัจจะต่อวาจามีอยู่ด้วยกัน 2 ประเภท คือ
พูดอย่างไรทำอย่างนั้น คือ เมื่อพูดออกไปแล้วก็ต้องพยายามทำให้ได้จริงตามที่พูด
ทำอย่างไรพูดอย่างนั้น คือ การพูดคำจริง เมื่อเราทำอะไรลงไปก็พูดไปตามนั้น การกระทำต้องตรงกับคำพูดของตัวเองเสมอ
ประการที่ 5 สัจจะต่อบุคคล

สัจจะต่อบุคคล คือ ต้องจริงต่อบุคคล ในที่นี้คือบุคคลที่เกี่ยวข้องกับตัวเรา จริงต่อบุคคลนั้น หมายถึง การเป็นผู้ที่ประพฤติต่อคนอื่นอย่างสม่ำเสมอ ไม่กลับกลอก และความจริงต่อบุคคลจะเกิดขึ้นได้นั้น ต้องอาศัยความจริงใจต่อกัน ถ้าเราอยากให้คนอื่นเขาจริงใจต่อเรา เราก็ต้องให้ความจริงกับเขาด้วย
รายชื่อนายกรัฐมนตรีในสมเด็จพระเจ้าจอร์จที่ 6

พระเจ้าจอร์จที่ 6 และเหล่านายกรัฐมนตรีในการประชุมใหญ่ผู้นำแห่งเครือจักรภพ
รายชื่อนายกรัฐมนตรีในสมเด็จพระเจ้าจอร์จที่ 6 ระหว่างวันที่ 11 ธันวาคม 1936 ถึง 6 กุมภาพันธ์ 1952
รายชื่อนายกรัฐมนตรี > ออสเตรเลีย

| No>  | Portrait | Name | Date of ascension/Took office | Date of death/Left office |
| --- | --- | --- | --- | --- |
| 1 |  | Joseph Lyons | 6 January 1932 | 7 April 1939 |
| 2 |  | Sir Earle Page | 7 April 1939 | 26 April 1939 |
| 3 |  | Robert Menzies | 26 April 1939 | 28 August 1941 |
| 4 |  | Arthur Fadden | 28 August 1941 | 7 October 1941 |
| 5 |  | จอห์น เคอร์ติน | 7 October 1941 | 5 July 1945 |
| 6 |  | Frank Forde | 6 July 1945 | 13 July 1945 |
| 7 |  | Ben Chifley | 13 July 1945 | 19 December 1949 |
| 8 |  | Robert Menzies | 19 December 1949 | 26 January 1966 |
รายชื่อนายกรัฐมนตรี > แคนาดา

| No>  | Portrait | Name | Date of ascension/Took office | Date of death/Left office |
| --- | --- | --- | --- | --- |
| 1 |  | วิลเลียม ไลอัน แมกเคนซี คิง | 23 October 1935 | 15 November 1948 |
| 2 |  | Louis St. Laurent | 15 November 1948 | 21 June 1957 |
รายชื่อนายกรัฐมนตรี > ซีลอน

| No>  | Portrait | Name | Date of ascension/Took office | Date of death/Left office |
| --- | --- | --- | --- | --- |
| 1 |  | Don Stephen Senanayake | 24 September 1947 | 22 March 1952 |
รายชื่อนายกรัฐมนตรี > อินเดีย

| No>  | Portrait | Name | Date of ascension/Took office | Date of death/Left office |
| --- | --- | --- | --- | --- |
| 1 |  | ชวาหะร์ลาล เนห์รู | 15 August 1947 | 26 January 1950 (Republic of India) |
รายชื่อนายกรัฐมนตรี > เสรีรัฐไอริช

| No>  | Portrait | Name | Date of ascension/Took office | Date of death/Left office |
| --- | --- | --- | --- | --- |
| 1 |  | เอมัน เดฟเลอรา | 11 December 1936 | 18 February 1948 |
| 2 |  | John A. Costello | 18 February 1948 | 18 April 1949 (Republic of Ireland Act 1948) |
รายชื่อนายกรัฐมนตรี > มอลตา

| No>  | Portrait | Name | Date of ascension/Took office | Date of death/Left office |
| --- | --- | --- | --- | --- |
| 1 |  | Paul Boffa | 4 November 1947 | 26 September 1950 |
| 2 |  | Enrico Mizzi | 26 September 1950 | 20 December 1950 |
| 3 |  | Giorgio Borġ Olivier | 20 December 1950 | 11 March 1955 |
รายชื่อนายกรัฐมนตรี > นิวซีแลนด์

| No>  | Portrait | Name | Date of ascension/Took office | Date of death/Left office |
| --- | --- | --- | --- | --- |
| 1 |  | Michael Joseph Savage | 11 December 1936 | 27 March 1940 |
| 2 |  | Peter Fraser | 27 March 1940 | 13 December 1949 |
| 3 |  | Sidney Holland | 13 December 1949 | 20 September 1957 |
รายชื่อนายกรัฐมนตรี > ไอร์แลนด์เหนือ

| No>  | Portrait | Name | Date of ascension/Took office | Date of death/Left office |
| --- | --- | --- | --- | --- |
| 1 |  | James Craig | 11 December 1936 | 24 November 1940 |
| 2 |  | J. M. Andrews | 24 November 1940 | 1 May 1943 |
| 3 |  | Basil Brooke | 1 May 1943 | 26 March 1963 |
รายชื่อนายกรัฐมนตรี > ปากีสถาน

| No>  | Portrait | Name | Date of ascension/Took office | Date of death/Left office |
| --- | --- | --- | --- | --- |
| 1 |  | Liaquat Ali Khan | 14 August 1947 | 16 October 1951 |
รายชื่อนายกรัฐมนตรี > แอฟริกาใต้

| No>  | Portrait | Name | Date of ascension/Took office | Date of death/Left office |
| --- | --- | --- | --- | --- |
| 1 |  | J. B. M. Hertzog | 11 December 1936 | 5 September 1939 |
| 2 |  | Jan Smuts | 5 September 1939 | 4 June 1948 |
| 3 |  | Daniel François Malan | 4 June 1948 | 30 November 1954 |
รายชื่อนายกรัฐมนตรี > เซาเทิร์นโรดีเชีย

| No>  | Portrait | Name | Date of ascension/Took office | Date of death/Left office |
| --- | --- | --- | --- | --- |
| 1 |  | Godfrey Huggins | 12 September 1933 | 7 September 1953 |
รายชื่อนายกรัฐมนตรี > สหราชอาณาจักร

| No>  | Portrait | Name | Date of ascension/Took office | Date of death/Left office |
| --- | --- | --- | --- | --- |
| 1 |  | สแตนลีย์ บอลดวิน | 7 June 1935 | 28 May 1937 |
| 2 |  | เนวิล เชมเบอร์ลิน | 28 May 1937 | 10 May 1940 |
| 3 |  | วินสตัน เชอร์ชิล | 10 May 1940 | 26 July 1945 |
| 4 |  | เคลเมนต์ แอตต์ลี | 26 July 1945 | 26 October 1951 |
| (3) |  | วินสตัน เชอร์ชิล | 26 October 1951 | 5 April 1955 |
ดูเพิ่ม

จักรวรรดิบริติช
ราชาธิปไตยภายใต้รัฐธรรมนูญ
เครือจักรภพแห่งประชาชาติ
ประเทศในเครือจักรภพ
สกุลเปราะทอง

| สกุลเปราะทอง |
| --- | --- |

การจำแนกชั้นทางวิทยาศาสตร์
อาณาจักร:: Plantae
ไม่ได้จัดลำดับ:: Angiosperms
ไม่ได้จัดลำดับ:: Monocots
ไม่ได้จัดลำดับ:: Commelinids
อันดับ:: Zingiberales
วงศ์:: Zingiberaceae
สกุล:: Cornukaempferia Mood & K.Larsen

ชนิดต้นแบบ
Cornukaempferia aurentifolia Mood & K.Larsen
สกุลเปราะทอง หรือ Cornukaempferiaเป็นสกุลของพืชในวงศ์ขิง มีสมาชิก 3 สปีชีส์ เป็นพืชท้องถิ่นในประเทศไทย
Cornukaempferia aurentifolia Mood & K.Larsen
Cornukaempferia larsenii P.Saensouk
Cornukaempferia longipetiolata Mood & K.Larsen
รายชื่อลักษณนามในภาษาจีน

ตารางต่อไปนี้เป็นรายชื่อลักษณนามในภาษาจีน ซึ่งเป็นลักษณนาม (อังกฤษ: classifiers; จีนตัวย่อ: 量词; พินอิน: liàngcí) และหน่วยวัด (measure words) ที่มักพบบ่อย สามารถศึกษาคำอธิบายอย่างละเอียดเพิ่มเติมได้จากบทความ "ลักษณนามในภาษาจีน"
ในตาราง สองช่องแรกแสดงลักษณะนามเป็นอักษรจีน ในกรณีที่การเขียนแตกต่างกันจะแสดงทั้งอักษรจีนตัวเต็ม (traditional) และอักษรจีนตัวย่อ (simplified) ช่องที่สามแสดงการออกเสียงในระบบมาตรฐานภาษาจีนกลาง (Standard (Mandarin) Chinese) โดยใช้พินอิน (pinyin) และช่องที่สี่แสดงการออกเสียงในภาษาจีนกวางตุ้ง (Cantonese) โดยใช้ระบบการถอดเสียงเป็นภาษาโรมันแบบเยล (Yale romanization) สำหรับช่องสุดท้ายเป็นคำอธิบายความหมายและหลักการใช้ของลักษณะนามและหน่วยวัดนั้น รวมถึงการให้ตัวอย่างคำนามที่ใช้กับลักษณะนามนั้นด้วย โดยคำที่อยู่ภายในเครื่องหมายคำพูดคือความหมายตามตัวอักษร (literal meaning) ของลักษณะนามและหน่วยวัดนั้นๆ
ลักษณะนามชนิดต่างๆ (Nominal classifiers) > หน่วยวัด (Measurement units)

See also Chinese units of measurement and Chinese SI prefixes.
| อักษรจีนตัวเต็ม> เวลา (Time) | อักษรจีนตัวย่อ> เวลา (Time) | ภาษาจีนกลาง (พินอิน)> เวลา (Time) | ภาษาจีนกวางตุ้ง (เยล)> เวลา (Time) | ความหมายและหลักการใช้> เวลา (Time) |
| --- | --- | --- | --- | --- |
| 秒 | 秒 | miǎo | miu5 | "วินาที" |
| 分 | 分 | fēn | fan1 | "นาที" |
| 刻 | 刻 | kè | hak1 haak1 | "หนึ่งในสี่ของชั่วโมง","15 นาที" (มักใช้ในภาษาถิ่น เช่น ภาษาเซี่ยงไฮ้ (Shanghainese)) |
| 天 | 天 | tiān | tin1 | "วัน" |
| 日 | 日 | rì | yat6 | "วัน" |
| 年 | 年 | nián | nin4 | "ปี" |
| 載 | 载 | zǎi | joi2 joi3 | "ปี" (ยุคโบราณ) |
น้ำหนัก/มวล (Weight/mass)
| 克 | 克 | kè | hak1 haak1 | "กรัม" |
| 兩 | 两 | liǎng |  | 50 กรัม (1/10 จิน (jīn)), เดิมเคยเทียบเท่ากับ 1/16 จิน (jīn) |
| 加崙/加侖 | 加仑 | jiālùn |  | แกลลอน |
| 斤 | 斤 | jīn | gan1 | "หน่วยวัดน้ำหนักของจีน", "ปอนด์", ประมาณ 1/2 กิโลกรัม (kilograms) |
| 公斤 | 公斤 | gōngjīn | gung1 gan1 | "เมตริกจิน (metric jīn)", กิโลกรัม |
| 千克 | 千克 | qiānkè | chin1 hak1/haak1 | "กิโลกรัม" |
| 噸 | 吨 | dūn | deun1 | "ตัน" |
ความยาว/ระยะทาง (Length/distance)
| 公分 | 公分 | gōngfēn | gung1 fan1 | "เมตริกเฟิน (metric fēn)", เซนติเมตร |
| 厘米 | 厘米 | límǐ | lei4 mai5 | "เซนติเมตร" (ใช้มากในจีนแผ่นดินใหญ่และฮ่องกง) |
| 寸 | 寸 | cùn | chyun3 | "นิ้ว" ของจีน (⅓ ของเดซิเมตร) |
| 吋 | 吋 | cùn | chyun3 | นิ้ว (British inch) |
| 尺 | 尺 | chǐ | che2/chek3 | "ฟุต" ของจีน (⅓ ของ 1 เมตร) |
| 呎 | 呎 | chǐ | chek3 | ฟุต (British foot) |
| 英尺 | 英尺 | yīngchǐ | ying1 chek3 | ฟุต (British foot) |
| 公尺 | 公尺 | gōngchǐ | gung1 chek3 | "เมตริก ฉือ (metric chǐ)", เมตร |
| 米 | 米 | mǐ | mai5 | "เมตร" |
| 里 | 里 | lǐ | lei5 | "หลี", (500 เมตร) |
| 哩 | 哩 | lǐ | le1/lei5/li1 | ไมล์ (British mile) |
| 英里 | 英里 | yīnglǐ | ying1 lei5 | ไมล์ (British mile) |
| 公里 | 公里 | gōnglǐ | gung1 lei5 | "กิโลเมตร" (1000 เมตร) |
| 天文單位 | 天文单位 | tiānwéndānwèi | tin1 man4 daan1 wai2 | "หน่วยดาราศาสตร์" (astronomical unit) |
| 光年 | 光年 | guāngnián | gwong1 nin4 | "ปีแสง" |
| 秒差距 | 秒差距 | miǎochājù | miu5 cha1 geui6 | "พาร์เซก" (parsec) หรือหน่วยวัดระยะทางทางดาราศาสตร์ |
เงิน (Money)
| 圓/元 | 圆/元 | yuán | yun4 | "หยวน", "¥" (หน่วยเงินตรา) (สามารถใช้ได้ทั้งสองแบบในอักษรจีนตัวเต็ม) |
| 塊 | 块 | kuài | faai3 | "ก้อน ชิ้น", หยวน (คำแสลงคล้ายกับคำว่า "ควิด (quid)" หรือ "บั๊ค (buck)") |
| 蚊 | 蚊 | wén | man1 | "ดอลลาร์" (คำแสลงในภาษาจีนกวางตุ้งของฮ่องกง) |
| 角 | 角 | jiǎo | gok3 | "เจี่ยว", "ไดม์ (dime)", "สิบเพนนี (tenpence)" |
| 毛 | 毛 | máo | hou4 | "เหมา", "ไดม์ (dime)", "สิบเพนนี (tenpence)" (คำแสลง) |
| 分 | 分 | fēn | fan1/fan6 | "เฟิน", "เซนต์", "เพนนี" |
ลักษณะนามบอกอาการ (Verbal classifiers)

See Chinese classifier → Verbal classifiers.
| อักษรจีนตัวเต็ม | อักษรจีนตัวย่อ | ภาษาจีนกลาง (พินอิน) | ภาษาจีนกวางตุ้ง (เยล) | ความหมายและหลักการใช้ |
| --- | --- | --- | --- | --- |
| 遍 | 遍 | biàn | bin3 pin3 | จำนวนครั้งที่ดำเนินการเสร็จสิ้น |
| 場 | 场 | chǎng | cheung4 | ระยะเวลาของเหตุการณ์ที่เกิดขึ้นภายในหรือเป็นส่วนหนึ่งของอีกเหตุการณ์หนึ่ง |
| 次 | 次 | cì | chi3 | ครั้ง (ใช้ต่างกับ 遍, โดยใช้ 次 ได้กับจำนวนครั้งที่เกิดขึ้นโดยไม่จำเป็นว่าเหตุการณ์นั้นจะเสร็จสิ้นลงแล้วหรือไม่) |
| 頓 | 顿 | dùn | deun6 | การกระทำซ้ำหรือเกิดขึ้นเป็นประจำ |
| 回 | 回 | huí | wui4 | เหตุการณ์ กรณี (เป็นภาษาพูดหรือไม่เป็นทางการ (colloquially)) |
| 聲 | 声 | shēng | seng1/sing1 | ร้องไห้ ตะโกน เป็นต้น |
| 趟 | 趟 | tàng | tong3 | การเดินทาง การเยี่ยมเยียน การสำรวจ เป็นต้น |
| 下 | 下 | xià | ha5/ha6 | การกระทำที่สั้นและมักเกิดขึ้นอย่างกระทันหัน (มักใช้ในภาษาจีนกวางตุ้ง มากกว่าภาษาถิ่นทางเหนือของประเทศจีน |
แหล่งข้อมูลอื่น

List of Common Nominal Measure Words on chinesenotes.com
Units of Weights and Measures เก็บถาวร 2011-07-08 ที่ เวย์แบ็กแมชชีน on chinesenotes.com
兩串蕉一把抓- 我教量詞
量词 เก็บถาวร 2012-03-07 ที่ เวย์แบ็กแมชชีน
现代汉语量词与名词的子类划分
วัดเพชรสมุทรวรวิหาร

| วัดเพชรสมุทรวรวิหาร |
| --- | --- |
วัดเพชรสมุทรวรวิหาร

ชื่อสามัญ: วัดเพชรสมุทรวรวิหาร
ที่ตั้ง: ตำบลแม่กลอง อำเภอเมืองสมุทรสงคราม
ประเภท: พระอารามหลวง ชั้นวรวิหาร
นิกาย: เถรวาท
พระประธาน: หลวงพ่อวัดบ้านแหลม
กิจกรรม: ศาสนสถานในพระพุทธศาสนาที่มีกิจกรรมเชิงพุทธตลอดปี/ศูนย์ศึกษาพระพุทธศาสนาวันอาทิตย์
 สถานีย่อยพระพุทธศาสนา
แผนที่วัดเพชรสมุทรวรวิหาร (วัดบ้านแหลม)
วัดเพชรสมุทรวรวิหาร เดิมชื่อ วัดบ้านแหลมในอดีตชื่อ วัดศรีจำปา ตั้งอยู่ที่  ตำบลแม่กลอง อำเภอเมืองสมุทรสงคราม จังหวัดสมุทรสงคราม  เป็นอารามหลวง ชั้นวรวิหาร สังกัดคณะสงฆ์มหานิกาย มีพระสมุทรวชิรโสภณ เป็นเจ้าอาวาสรูปปัจจุบัน.
ประวัติ

วัดเพชรสมุทรวรวิหาร เดิมชื่อ "วัดศรีจำปา" สร้างขึ้นในราวรัชสมัยพระเจ้าปราสาททองแห่งกรุงศรีอยุธยาตาม ตำนานเล่าว่า ในปี พ.ศ. 2307ชาวบ้านแหลมในเขตเมืองเพชรบุรีอพยพหนีพม่ามาตั้งบ้านเรือน อยู่บริเวณตำบล แม่กลองเหนือวัดศรีจำปา และเรียกหมู่บ้านนี้ว่า "บ้านแหลม" ตามชื่อห มู่บ้านเดิมของตนชาวบ้านแหลมได้ช่วย กันบูรณะวัดศรีจำปาและเรียกวัดนี้ใหม่ว่า วัดบ้านแหลม" ต่อมาวัดบ้านแหลมได้ยกฐานะขึ้นเป็นอาราม หลวง ชั้นวรวิหาร ได้รับ พระราชทานนามว่า วัดเพชรสมุทรวรวิหาร
พระพุทธรูปสำคัญ หลวงพ่อบ้านแหลม

พระรูปหล่อหลวงพ่อบ้านแหลม วัดเพชรสมุทร เป็นพระพุทธรูปปางอุ้มบาตร พระประจำวันเกิดวันพุธเวลากลางวัน หลวงพ่อบ้านแหลมเป็นพระที่สร้างในสมัยเดียวกันกับหลวงพ่อโสธร กับหลวงพ่อโตวัดบางพลีใหญ่ สร้างในสมัยอยุธยาตอนต้น หลวงพ่อวัดบ้านแหลม มีความสูง 167 เซนติเมตร